Նարեկ Դուրյան

Նարեկ Օհանի Դուրյան (), հայ դերասան։ 

Դիրիժոր, կոմպոզիտոր Օհան Դուրյանի որդին։

Կենսագրություն 
Նարեկ Դուրյանը ծնվել է Երևանում, դիրիժոր Օհան Դուրյանի ընտանիքում։ Սովորել է Երևանի Անտոն Չեխովի անվան թիվ 55 միջնակարգ դպրոցում, Սայաթ-Նովայի անվան երաժշտական դպրոցում, 1976-1980 թվականներին՝ Երևանի գեղարվեստա-թատերական ինստիտուտի դերասանական ֆակուլտետում։ 1978 թվականից եղել է Երևանի Փոսի թատրոնի դերասան և երաժիշտ։ 1980 թվականին մեկնել է Ավստրիա, ապա՝ Ֆրանսիա։ 1980-1982 թվականներին Մարսելում, Փարիզում և այլ քաղաքների ջազ ակումբներում հանդես է եկել որպես դաշնակահար։ 1984 թվականին ֆրանսահայ համայնքում բեմադրել է «Քաջ Նազար» երաժշտական կատակերգությունը։ 1985 թվականին Փարիզի օպերայում Մուսորգսկու «Սալամբո» օպերային ներկայացման մեջ խաղացել է Մուսորգսկու դերը։ 1989 թվականին հիմնել է «Բոհեմի թատերախումբ» միությունը, հյուրախաղերով հանդես է եկել տարբեր երկրներում։ 1990 թվականին Երևանի Հակոբ Պարոնյանի անվան պետական երաժշտական կոմեդիայի թատրոնում բեմադրել է «Օպերացիա Նեմեսիս» ներկայացումը։ Բնակվել է Ֆրանսիայում։ Հայաստան է տեղափոխվել 2007 թվականին։

2016 թվականի սեպտեմբերի 15-ին Երևանում հիմնել է «Բոհեմ» թատրոնը։

Բեմադրություններ, դերեր 
 «Մորաքույրը Փարիզից»
 «Սե լա վի»
 «Մենք ենք, մեր ստերը»
 «Դոն Ժուան Ավիա»
 «Քաջ Նազար»
 «Շեղշե լա ֆամ»
 «Կոմա նոստրա»
 «Իմ կնոջ անունն է Մորիս»
 «Տիկնիկների խանութ»
 «Ամանորը Նազարի մոտ»
 «Ճտերն աշնանն են հաշվում»
 «Օպերացիա Նեմեսիս»

Ֆիլմեր 
 Այստեղ, 2011

Մրցանակներ, պարգևներ 
 Լենինգրադի համամիութենական մրցույթի դափնեկիր, 1978
 Հայաստանի «Մովսես Խորենացու մեդալ», 2010
 «Գրիգոր Նարեկացի» հուշամեդալ, 2014

Ընտանիք 
Ամուսնացած է, ունի երեք զավակ՝ Շուշան, Օհան ու Արմեն։

Ծանոթագրություններ

Արտաքին հղումներ 
 Նարեկ Դուրյան. Արվեստից դուրս փնտրել եմ կյանքը, իսկ կյանքում՝ արվեստը

Հայ դերասաններ
Մովսես Խորենացու մեդալակիրներ
Երևանի Անտոն Չեխովի անվան թիվ 55 դպրոցի շրջանավարտներ
Երևանի պետական գեղարվեստաթատերական ինստիտուտի շրջանավարտներ